Document ID: 31987L0238

KOMISSION DIREKTIIVI,
annettu 1 päivänä huhtikuuta 1987,
suurimmista sallituista haitallisten aineiden ja tuotteiden pitoisuuksista rehuissa annetun neuvoston direktiivin 74/63/ETY liitteiden muuttamisesta (87/238/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY (), sellaisena kuin se on viimeksi muutettuna direktiivillä 86/354/ETY (), ja erityisesti sen 6 artiklan,
sekä katsoo, että
direktiivissä 74/63/ETY säädetään, että sen liitteiden sisältö on mukautettava jatkuvasti vastaamaan tieteellisen ja teknisen tiedon kehitystä,
on tarpeen rajoittaa kadmiumpitoisuutta rehuissa ja tietyissä raaka-aineissa, joita käytetään rehujen valmistuksessa, jotta voidaan suojella eläinten ja ihmisten terveyttä sekä ympäristöä, ja
tässä direktiivissä säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 74/63/ETY liitteet tämän direktiivin liitteen mukaisesti.
2 artikla
Jäsenvaltioiden on saatettava voimaan 1 artiklan noudattamisen edellyttämät lait, asetukset ja hallinnolliset määräykset viimeistään 3 päivänä joulukuuta 1988. Niiden on ilmoitettava tästä komissiolle välittömästi.
3 artikla
Tämä direktiivi on osoitettu kaikille jäsenvaltioille.
Tehty Brysselissä 1 päivänä huhtikuuta 1987.

Labels: 1
17
6